OpenLLM-France/wikimedia huggingface dataset:
# A Child Is Born

A Child Is Born és una pel·lícula dramàtica estatunidenca de 1939 dirigida per Lloyd Bacon i escrita per Robert Rossen. És protagonitzada per Geraldine Fitzgerald, Jeffrey Lynn, Gladys George, Gale Page, Spring Byington i Johnnie Davis, i va ser estrenada per Warner Bros. el 17 de desembre de 1939. Va ser un remake de la pel·lícula de 1932 Life Begins protagonitzada per Loretta Young. Un altre remake Una storia d'amore es va fer a Itàlia el 1942.

## Argument

Pel·lícula sobre diverses mares a la maternitat d'un l'hospital. Mentre les infermeres tenen cura de les mares i dels seus nadons, apareix la relació que es forma entre les properes mares i els futurs pares.

## Repartiment

* Geraldine Fitzgerald com Grace Sutton
* Jeffrey Lynn com Jed Sutton
* Gladys George com Florette
* Gale Page com Miss Bowers
* Spring Byington com Mrs. West
* Johnnie Davis com Ringer Banks
* Henry O'Neill com Dr. Lee
* John Litel com Dr. Brett
* Gloria Holden com Mrs. Kempner
* Johnny Downs com Johnny Norton
* Eve Arden com Miss Pinty
* Fay Helm com la dona
* Louis Jean Heydt com Mr. Kempner
* Nanette Fabray com Gladys Norton
* Hobart Cavanaugh com Mr. West
* George Irving com Dr. Cramm
* Nella Walker com Mrs. Twitchell
* Winifred Harris com Mrs. Holt

## Censura

Nombroses juntes regionals de censura van editar o prohibir en gran manera la pel·lícula perquè creien que les seves discussions sobre el part espantarien les dones de buscar la maternitat. La Colúmbia Britànica va rebutjar la pel·lícula perquè "La projecció d'aquesta pel·lícula tindria l'efecte de crear por a la ment de les futures mares".

## Referències

* ↑ «A Child Is Born (1940) - Overview». TCM.com. [Consulta: 24 juliol 2015].
* ↑ Nugent, Frank S. «Movie Review - A Child Is Born - THE SCREEN; The Maternity Ward Drama, 'Life Begins,' Is Revived by the Warners as 'A Child Is Born' at the Criterion». NYTimes.com, 11-01-1940. [Consulta: 24 juliol 2015].
* ↑ Kirby, David A. (en anglès) The British Journal for the History of Science, 50, 3, 01-09-2017, pàg. 451–472. DOI: 10.1017/S0007087417000814. ISSN: 0007-0874. PMID: 28923130 [Consulta: free].
# Abu-l-Fayd Faydí

Abu-l-Fayd Faydí o Fayyadi (Agra, 1547 - 1595) fou un poeta persa de l'Índia, germà d'Abu-l-Fadl Al·lamí. A la seva khamsa inclou (sota el títol de Nal u Daman) l'episodi de Nala i Dayamanti del Mahabharata. Estava influenciat per la poesia lírica otomana. Va traduir el Mahabharata i el Llivani a petició d'Akbar el Gran. És autor d'un diwan de 18.000 versos.

## Referènciès

* ↑ J. Rypka, History of Iranian Literature
# Abraham Minero Fernández

Abraham Minero (Granollers, 22 de febrer de 1986) és un futbolista professional català que juga actualment al Gimnàstic de Tarragona.

## Carrera esportiva

Sorgit del planter de l'Esport Club Granollers. Jugador polivalent però principalment de banda esquerra, ha anat endarrerint la seva posició amb el pas del temps. La temporada 2010-2011 va signar pel Barça B, provinent de la UE Sant Andreu (amb qui va estar a punt de pujar de categoria). A final de temporada, el club blaugrana no el va renovar i va fitxar pel Reial Saragossa, de La Liga el 2 de juliol, per tres anys. Va debutar a la competició el 28 d'agost, jugant com a titular en una derrota per 0–6 a casa contra el Reial Madrid CF.
El 4 de març de 2012 Abraham va marcar el seu primer gol com a professional, al minut 93, precisament el gol de la victòria per 2–1 a casa contra el Vila-real CF. El 27 de febrer de l'any següent va renovar el seu contracte fins al 2017.
Abraham va jugar 35 partits durant la seva segona temporada, que va finalitzar amb el descens de l'equip. El 2 d'agost de 2014 va fitxar per la SD Eibar, que acabava d'ascendir a primera, amb un contracte de cessió per un any.

## Referències

* ↑ «Abraham Minero Fernández». FCBarcelona.cat. [Consulta: 30 desembre 2015].
* ↑ «Abraham Minero Fernández». Transfermarkt. [Consulta: 30 desembre 2015].
* ↑ Cinco jugadores del B, desvinculados (Five reserve players, released); Web del FC Barcelona, 6 juny 2011 (castellà)
* ↑ Abraham y Edu Oriol nuevos jugadores del Real Zaragoza; Web del Saragossa, 2 juliol 2011 (castellà)
* ↑ Un gustazo para los ojos; Marca, 28 agost 2011 (castellà)
* ↑ ¿Cree en los milagros?; Marca, 4 març 2012 (castellà)
* ↑ Abraham Minero renueva con el Zaragoza hasta 2017; Marca, 27 de febrer de 2013 (castellà)
* ↑ Abraham Minero nuevo fichaje del Eibar Arxivat 2014-08-06 a Wayback Machine.; Web de l'Eibar, 2 agost 2014 (castellà)

## Enllaços externs

* Web del Real Zaragoza Arxivat 2011-09-03 a Wayback Machine. (castellà)
* Fitxa a BDFutbol
* Fitxa a Futbolme (castellà)
* Abraham Minero Fernández, Fitxa a Soccerway
# Abstenció (vot)

Abstenció és l'acció i efecte de no prendre part en una votació. Segons les circumstàncies i el tipus de vot, pot ser una obligació, una opció, una negligència, una impossibilitat tècnica o senyal d'indiferència.
En assemblees una persona pot abstenir-se quan ni és pro, ni contra una proposició. Certs parlaments no permeten l'abstènció, en aquest cas, l'única opció que queda per a qui no té opinió o no vol prendre part, és l'absència al moment de la votació. En altres circumstàncies l'abstenció és una obligació moral o legal, quan el votant té un conflicte d'interessos (Exemple: Quan un ajuntament vol comprar un terreny que pertany a un membre del consell municipal, aquest membre s'ha d'abstenir). En assemblees d'associacions se sol no votar per si mateix en l'atribució de les funcions de la junta, tot i que no és una obligació.
En eleccions polítques, l'abstènció pot manifestar-se pel vot nul o per l'absència, és a dir, no anar a votar. Certs països tenen el sufragi obligatori i l'absència hi és prohibida i sancionada. En certes monarquies parlementàries, com ara Bèlgica, el rei i la reina dels belgues tenen el dret i l'obligació de vot, però, pel seu deure moral de neutralitat, notifiquen la seva impossibilitat de votar, com ho fan altres ciutadans impedits per raons valables i reconegudes pels tribunals.
L'abstencionisme és el grau de persones que no participen en una votació o sufragi. Sovint se sumen els vots nuls i les abstencions per mesurar el grau d'implicació dels ciutadans. Abans les eleccions, els polítics es trenquen el cap per trobar arguments per reduir el nombre d'abstencions. Després de les eleccions, els analistes se'l trenquen per interpretar el sentit del nombre d'abstencions. El significat de l'abstenció és molt difús, «ja que no se sap per què la persona no ha anat: si és per indiferència, descontent amb el sistema electoral, malaltia, etcètera».

## Referències

* ↑ «Abstenció (vot)». Gran Enciclopèdia Catalana. Barcelona: Grup Enciclopèdia Catalana.
* ↑ «Gaat koning Filip vandaag stemmen voor de verkiezingen?» (en neerlandès). Het Nieuwsblad, 25-05-2019 [Consulta: 31 agost 2019].
* ↑ «Vot en blanc, nul i abstenció, a qui beneficia cada un?». Diari de Girona, 15-05-2019 [Consulta: 31 agost 2019].
# Abstracció

«Abstracció» té aquests significats:
* Abstracció (filosofia), acte mental en què s'aïlla conceptualment un objecte o una propietat d'un objecte.
* Abstracció (informàtica)
* Abstracció (psicologia), procés que implica reduir els components fonamentals d'informació d'un fenomen per conservar els seus trets més rellevants.
* Art: Diferents corrents dins de l'art abstracte:
** Abstracció geomètrica, forma d'art abstracte basada en l'ús de formes geomètriques simples combinades en composicions subjectives sobre espais irreals.
** Nova abstracció o abstracció postpictòrica, terme creat pel crític d'art Clement Greenberg
** Abstracció lírica, tendència dins de la pintura abstracta desenvolupat a partir de 1910 amb l'obra de Vasili Kandinsky.
# Abdoul-Gafar Mamah

Abdoul-Gafar Mamah (Lomé, 24 d'agost de 1985) és un exfutbolista togolès de la dècada de 2000.
Fou internacional amb la selecció de futbol de Togo.
Pel que fa a clubs, destacà a FC Sheriff Tiraspol, FC Spartak Vladikavkaz i FC Dacia Chișinău.

## Referències

* ↑ Abdoul-Gafar Mamah a National-Football-Teams.com (anglès)
* ↑ Profile at Sheriff
* ↑ Abdoul-Gafar Mamah, Fitxa a Soccerway
# Adreça d'interès

Una adreça d'interès és l'adreça URL d'una pàgina web emmagatzemada per tal de poder-hi accedir en un futur. És una característica comuna de la majoria dels navegadors actuals. Depenent de l'aplicació, pot rebre el nom de preferit, per exemple a Internet Explorer, o punt (perquè pot recordar als típics punts de llibres). Les adreces d'interès normalment es desen al mateix ordinador de l'usuari, però progressivament també de forma remota i, fins i tot, compartint-les amb altres usuaris de la xarxa tot etiquetant-les.

## Emmagatzemament local

Cada navegador té la seua pròpia forma de gestionar les d'adreces d'interès. El mètode pot variar en funció del navegador, la versió i el sistema operatiu on s'executa.
Als navegadors derivats de Netscape la llista s'emmagatzema en un únic fitxer HTML anomenat bookmarks.html. Aquesta aproximació permet la publicació i impressió de la llista en forma de catàleg categoritzat i és compatible amb qualsevol plataforma. Els noms poden no ser únics i es pot editar el fitxer externament.
Des del Firefox 3, les adreces d'interès, l'historial, les galetes i les preferències s'emmagatzemen de fet en SQLite, un format de base de dades transaccional segur.
Per altra banda, a l'Internet Explorer es troben com a fitxers individuals amb el nom de l'enllaç original, i l'extensió «.URL». Aquestes es recullen en un directori anomenat «Favorites», que pot contenir diferents subdirectoris. Els noms de les adreces d'interès cal que siguin únics dins d'una carpeta. Cada fitxer conté l'URL original i diferents metadades.
Sovint és possible importar i exportar adreces d'interès contingudes en diferents formats.

## Vegeu també

* Delicious
* Icona de web

## Referències

* ↑ Netscape Bookmark File Format Microsoft
* ↑ How to import and export the Internet Explorer Favorites folder to a 32-bit version of Windows Microsoft
* ↑ How favorites are stored on Windows XP and Vista Arxivat 2009-04-02 a Wayback Machine. Codeproject
* ↑ Importació dels preferits de l'Internet Explorer SUMO
# Acclamatio

Acclamatio és el nom de l'aclamació pública que feien els romans quan volien aprovar o desaprovar un fet, principalment als funerals, als casaments, als teatres o als triomfs, durant l'Imperi Romà.
Els oradors eren elogiats amb expressions com Bene et praeclare, Belle et festive, Non potest melius, i altres de semblants, segons diu Ciceró. També s'aplaudia i s'aclamava als autors que recitaven les seves pròpies composicions. Sota l'Imperi els aplaudiments del poble al circ i al teatre es van pautar. Tot el públic s'aixecava quan entrava l'emperador i el saludava amb una aclamació, que tenia unes paraules establertes i un ritme fix. Neró, per exemple, va establir els Augustiani o Augustales, un cos de joves nobles que eren entrenats per animar l'emperador amb entusiasme amb un determinat ritme musical. Modulatis laudationibus, en diu Suetoni. Els emperadors posteriors també rebien l'aclamació del Senat, tal com es registra a la Història Augusta.
Els noms de les diverses acclamatio eren: io triumphe (als triomfs), io hymen (als casaments), plaudite (al teatre al final de la representació), i la conclamare (a la mort d'una persona estimada). La acclamatio es donava també a l'emperador i a la seva família, pel costum de saludar al governant a manera d'adulació.
També es donava el nom d'acclamationes als decrets aprovats pel senat en honor de l'emperador, i a les felicitacions que se li adreçaven, que sempre es feien per aclamació. Sota Trajà les acclamationes es van introduir a l'acta que s'aixecava sobre el fet i es gravaven en bronze.

## Referències

* ↑ Smith, William (ed.). «Acclamatio». A Dictionary of Greek and Roman Antiquities (1890). [Consulta: 27 gener 2023].

## Bibliografia

* Matthew Bunson - Encyclopedia of the Roman Empire, 1994, ISBN 081602135X, 690 pags. En línia a:
# Aberchwiler

Aberchwiler (anglès: Aberwheeler) és un poblet del comtat gal·lès de Sir Ddinbych (anglès: "Denbighshire"). Es troba a 193 km de Cardiff i a 180 km de Londres. El 2011 la població era de 6.047 habitants, dels quals 1.910 (31,6%) parlaven gal·lès.

## Referències

* ↑ Google. Google Maps [mapa]. [Consulta: 4 abril 2014].
* ↑ «Statistical bulletin: 2011 Census: Key Statistics for Wales, March 2011» (en anglès). [Consulta: 9 abril 2014].
# Agustín Cordón Barrenechea

Agustín Cordón Barrenechea (València, 1973) és un economista, consultor i empresari català, ex conseller delegat del Grupo Zeta.
Llicenciat en Economia per la Universitat de Barcelona, estudis a Wharton (Pensilvània) i Ceibs (Shangai), ha treballat a l'àmbit de la consultoria, a l'empresa multinacional Ernst & Young, i com alt directiu a grups multinacionals de gran consum com Anheuser Busch, The Earthgrains i Sara Lee. En el món institucional, entre 2004 i 2015 va dirigir Fira de Barcelona. Va dirigir la Mobile World Capital entre 2011 i 2015. Fou conseller delegat de Grupo Zeta des de 2015 fins 2019, quan l'editorial fou adquirida per Prensa Ibérica i Cordón va fundar la seva pròpia consultora, Anantara Ventures.

## Referències

* ↑ «Entrevista Alumni. Agustín Cordón». Arxivat de l'original el 2019-08-31. [Consulta: 31 agost 2019].
* ↑ «Agustí Cordón deixa Fira de Barcelona i fitxa pel Grupo Zeta». Ara, 06-10-2015.
* ↑ «Constantí Serrallonga dirigirà la Fira post-Cordón». Ara, 02-12-2015.
* ↑ «Agustín Cordón se pasa a la consultoría tras su salida como CEO de Zeta». El Confidencial, 29-08-2019.
# Agustín Escardino Benlloch

Agustín Escardino Benlloch (València, 5 d'abril de 1934) és un científic i investigador valencià.

## Biografia

Doctor en Ciències Químiques per la Universitat de València. De 1979 a 1984 va ser vicerector d'aquesta universitat i catedràtic d'Enginyeria Química des de 1965 a 1991, quan es va traslladar a la Universitat Jaume I de Castelló on, entre altres projectes, dirigeix l'Institut Universitari de Tecnologia Ceràmica i presideix la Comissió de Noves Tecnologies de l'Alt Consell Consultiu en Recerca, Desenvolupament i Innovació de la Generalitat Valenciana.
Els seus principals treballs de recerca s'han centrat en l'enginyeria i tecnologia química, tecnologia de l'alimentació i especialment en el camp de la tecnologia ceràmica.
Ha presentat més de cent ponències i comunicacions en congressos i seminaris, i publicat més d'un centenar d'articles en revistes especialitzades. Membre del American Institute of Chemical Engineers-AIChE i de l'American Ceramic Society (Estats Units), de la Societat Espanyola de Ceràmica i Vidre i de la Reial Societat Espanyola de Química Industrial.
Ha rebut nombroses condecoracions i premis al llarg de la seva carrera, entre els quals destaquen la Medalla de la Universitat de València en 2001, per «el reconeixement de la seva trajectòria en el camp tecnològic i científic i tota una vida dedicada a la universitat i a la ciència», el Premi Nacional d'Investigació Juan de la Cierva que concedeix el Ministeri de Ciència i Tecnologia i el Premi Jaume I de Recerca i Noves Tecnologies que atorga la Generalitat Valenciana en 2008.
El carrer en la qual es troba el Parc Científic de la Universitat de València, en la localitat de Paterna, va ser nomenat en honor seu. En 2003 va rebre la medalla d'or de la Universitat de València.

## Referències

* ↑ Currículum al web de la Generalitat Valenciana
* ↑ Currículum Arxivat 2010-04-08 a Wayback Machine. al web de l'ITJ
* ↑ Entrega de la Medalla UV al Dr. Agustín Escardino Benlloch

## Enllaços externs

* Escardino Benlloch, Agustín a vestigium.es
# Agustín Domingo de Bracamonte

Agustín Domingo de Bracamonte y Zapata (Madrid, 1638-Panamà, ?) va ser un noble castellà, II marquès de Fuente el Sol. Fill segon de Juan de Bracamonte y Zapata, marquès de Fuente el Sol, i de Maria Dávila Pacheco Coello de Castilla, marquesa de Navalmorcuende. Es va casar dues vegades: primer amb Petronila Zapata, amb qui va tenir a Gaspar Ventura de Bracamonte, hereu al marquesat de Fuente el Sol; el segon va ser amb María Sagarra de Guzmán.
Va iniciar una carrera eclesiàstica, primer va ser canonge de la catedral de Toledo, però va deixar aquest camí per dedicar-se a la vida militar. Va anar al Perú, on va ser Governador i Capità General de Panamà i president de la seva Audiència nomenat pel virrei, el comte de Las Torres. Entre altres càrrecs, també va ser alferes major, guarda major de la ciutat de Cuenca i les seves muntanyes, alcaid de llur Casa de la Moneda i patró universal de la religió seràfica.
Va esdevenir hereu dels títols familiars, a banda de marquès de Fuente el Sol, Navalmorcuende i senyor de les viles de San Lorenzo de la Parrilla, Tragacete, Olmeda de la Cuesta, Poyatos, los Oteros, Uña, Valdemeca, Velmontejo i San Miguel de las Viñas.

## Referències

* ↑ Rivarola y Pineda, Juan Félix Francisco de. Monarquía española. Blasón de su nobleza (en castellà). Vol. 2. Madrid: Imprenta de Alfonso de Mora, 1736, p. 170.
* ↑ Álvarez y Baeza, 1789, p. 7.
* 1 2 Álvarez y Baeza, 1789, p. 8.
* 1 2 Ramos, 1777, p. 119.

## Bibliografia

* Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom I. Madrid: Oficina de D. Benito Cano, 1789.
* Ramos, Antonio. Aparato para la correción y adición de la obra que publicó en 1769 Joseph Berni y Catalá con el título: Creación, antigüedad y privilegios de los Títulos de Castilla (en castellà). Màlaga: Dignidad Episcopal y de la Santa Iglesia, 1777.
# Agrupament Escolta Ramon Llull

Agrupament Escolta Ramon Llull és una entitat educativa i sense ànim de lucre que treballa en el temps de lleure per a infants i joves, a través dels joves i mitjançant l'escoltisme. Fou creada al barri de Gràcia de Barcelona el 1927 com a part de la secció Minyons de Muntanya de Grup Excursionista Joventut Catalana. El 2002 va rebre la Medalla d'Honor de Barcelona.
A partir del seu treball en el temps de lleure intenten que les nenes i els nens desenvolupin tota la seva capacitat creativa, autònoma i de visió crítica de la societat i on siguin ells els protagonistes de la seva pròpia educació. Volen que els infants siguin persones amb criteri, sensibles davant els problemes de la comunitat que els envolta i capaços d'actuar solidàriament. Forma part d'Escoltes Catalans.
Actualment té la seu al carrer Ros de Olano 6 2n pis del barri de Gràcia de Barcelona.

## Referències

* ↑ «Medalles d'honor de Barcelona». Díptic de l'acte d'entrega, 2007, pàg. 22 [Consulta: 4 gener 2016].
# Ahmad Baba (cràter)

Ahmad Baba és un cràter d'impacte de 126 km de diàmetre de Mercuri. Porta el nom de l'escriptor sudanés Ahmad Baba (1556-1627), i el seu nom va ser aprovat per la Unió Astronòmica Internacional el 1979.

## Referències

* 1 2 «Ahmad Baba». Gazetteer of Planetary Nomenclature. United States Geological Survey, 07-10-2016. [Consulta: 3 març 2017].

## Vegeu també

* Llista de cràters de Mercuri
# Bassa de Mercader

La Bassa de Mercader és un llac d'origen glacial dels Pirineus, del terme comunal de Portè, de l'Alta Cerdanya, a la Catalunya del Nord.
És a a la vall del Rec d'en Garcia, a la zona septentrional del terme de Portè, a la dreta del torrent esmentat, costat solei de la vall. És a llevant del Pic de Querfort.
Aquest estany és molt concorregut per les rutes excursionistes que recorren els Pirineus de la zona oriental d'Andorra i occidental de la Cerdanya.

## Referències
### Notes

* ↑ La Bassa de Mercader en els ortofotomapes de l'IGN
* ↑ Una ruta de Wikiloc
* ↑ Una altra ruta, de Cegesquí

### Bibliografia

* Becat, Joan. «101 - Portè». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Figuera, Manel. Excursions escollides per a raquetes de neu: 20 itineraris pel Berguedà, l'Alt Urgell i la Cerdanya. Valls: Cossetània Edicions, 2005 (Azimut, 75). ISBN 84-9791-140-7.
* Ponsich, Pere; Lloret, Teresa; Gual, Raimon. «Portè». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Sánchez, Pako. Massís del Carlit: Ascensions per les arestes, carenes i valls. Valls: Cossetània Edicions, 2005 (Azimut, 66). ISBN 84-9791-077-X.
# Solitud (Bazovský)

Solitud (en eslovac: Samota) és una pintura a l'oli de l'artista Miloš Alexander Bazovský de l'any 1957.

## Descripció

La pintura està realitzada a l'oli sobre llenç, va ser creada el 1957 i té unes dimensions de 54,3 x 84,5 centímetres. L'obra forma part de la col·lecció de la Galeria Nacional Eslovaca a Bratislava.

## Anàlisi

Milos Bazovský és un artista dels més brillants i més populars en l'art contemporani d'Eslovàquia. Durant el dogmatisme en l'art de Txecoslovàquia després de la Segona Guerra Mundial, va saber conservar l'autenticitat de la seva obra. Aquest quadre és típic en la temàtica de l'obra de Bazovský on representa una escena de la vida popular tradicional eslovaca.

## Referències

* ↑ «Samota. Miloš Alexander Bazovský» (en eslovac). webumenia.sk. [Consulta: 14 desembre 2016].
* ↑ «Samota - Miloš Alexander Bazovský» (en anglès). europeana.eu. [Consulta: 14/!2/2016].
# Mtalssa

Mtalssa (àrab امطالسة) és una comuna rural de la província de Driouch de la regió de L'Oriental. Segons el cens de 2014 tenia una població total de 16.787 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Heroes (desambiguació)

«Heroes» té aquests significats:
* Herois
* Heroes (cançó)
# Batec (desambiguació)

«Batec» té aquests significats:
* Batec, trobades pedagògiques de la dècada del 1930
* Batec (grup musical), banda de punk rock catalana
* Batec (organització), moviment juvenil de defensa dels drets socials
# Font del Conc

La Font del Conc és una surgència que procedeix d'una gran bossa d'aigua glaçada de l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà, en terres dels Masos de la Coma.
Està situat a 1.920 m d'altitud, a l'extrem nord-est del municipi, al vessant septentrional de la Serra del Boumort, a migdia de la Coma d'Orient. És al sud dels Escards de la Font del Comí, al capdamunt -sud- de la Canal del Conc i a prop, a llevant, de lo Pou de Gel.

## Enllaços externs

* Institut Cartogràfic de Catalunya
# Acacius

Acacius és el nom dels següents personatges:
* Acaci de Beroea:(321-437) Clergue siri. Bisbe cristià de Beroea.
* Acaci de Cesarea: (?-366) Clergue probablement siri. Bisbe cristià de Cesarea.
* Acaci de Constantinoble: (?-488) Clergue romà d'Orient. Partriarca de Constantinoble entre el 471 i 489.
* Acaci de Melitene:(?-?) Clergue romà d'Orient. Bisbe cristià de Melitene.